รายพระนามฟาโรห์
ช่วงสมัยเฮลเลนิสติก > ราชวงศ์ทอเลมี

บทความหลัก: ราชวงศ์ทอเลมี
ราชวงศ์ทอเลมีเป็นราชวงศ์เฮลเลนิสติกลำดับที่สอง ซึ่งปกครองอียิปต์ตั้งแต่ 305 ปีก่อนคริสตกาล จนกระทั่งอียิปต์กลายเป็นมณฑลหนึ่งของกรุงโรมเมื่อ 30 ปีก่อนคริสตกาล (เมื่อใดก็ตามที่เวลาสองช่วงเวลาทับซ้อนกัน นั่นหมายถึงมีการปกครองร่วมกัน) สมาชิกราชวงศ์ที่มีชื่อเสียงที่สุดของราชวงศ์นี้คือพระนางคลีโอพัตราที่ 7 ซึ่งในยุคปัจจุบันรู้จักกันโดยทั่วกันในพระนาม คลีโอพัตรา ซึ่งเป็นมเหสีของจูเลียส ซีซาร์ และหลังจากการตายของซีซาร์ พระองค์ทรงความสัมพันธ์กับมาร์ค แอนโทนี ซึ่งทั้งสองพระองค์ก็ทรงมีพระราชโอรส-ธิดาด้วยกัน
พระนางคลีโอพัตราทรงพยายามสร้างความปรองดองทั้งทางด้านราชวงศ์และทางด้านการเมืองระหว่างอียิปต์และโรม แต่การลอบสังหารซีซาร์และความพ่ายแพ้ของมาร์ค แอนโทนี ทำให้แผนการของพระองค์ต้องล้มเหลว[ต้องการอ้างอิง]
ซีซาเรียน (ทอเลมีที่ 15 ฟิโลปาตอร์ ฟิโลมาตอร์ ซีซาร์) ทรงเป็นกษัตริย์พระองค์สุดท้ายของราชวงศ์ทอเลมีแห่งอียิปต์ และพระองค์ทรงครองราชย์ร่วมกับพระมารดาคือพระนางคลีโอพัตราที่ 7 แห่งอียิปต์ ตั้งแต่วันที่ 2 กันยายน 47 ปีก่อนคริสตกาล พระองค์เป็นพระราชโอรสพระองค์โตของพระนางคลีโอพัตราที่ 7 และอาจจะเป็นโอรสพระเดียวของจูเลียส ซีซาร์ ซึ่งตั้งพระนามตามซีซาร์ ระหว่างช่วงเวลาการเสด็จสวรรคตของพระนางคลีโอพัตราในวันที่ 12 สิงหาคม 30 ปีก่อนคริสตกาล จนถึงการเสด็จสวรรคตของพระองค์เองในวันที่ 23 สิงหาคม 30 ปีก่อนคริสตกาล พระองค์ทรงกลายว่าเป็นฟาโรห์ที่ครองราชย์แต่เพียงพระองค์เดียว ตามประวัติศาสตร์แล้วพระองค์ทรงถูกตามล่าและถูกสำเร็จโทษตามคำสั่งของออคตาเวียน ผู้ซึ่งจะกลายเป็นจักรพรรดิออกุสตุสของโรมัน แต่กลับไม่ปรากฏหลักฐานทางประวัติศาสตร์[ต้องการอ้างอิง]
| รูปภาพ | พระนามครองราชย์ | พระนามประสูติ | คำอธิบาย | รัชสมัย |
| --- | --- | --- | --- | --- |
|  | เซตป์เอนเร เมริอามุน | ทอเลมีที่ 1 โซเตอร์ | ทรงสละราชสมบัติเมื่อ 285 ปีก่อนคริสตกาล[ต้องการอ้างอิง] | 7 พฤศจิกายน 305 – มกราคม 282 ปีก่อนคริสตกาล |
|  | เวเซอร์คาเร เมริอามุน | ทอเลมีที่ 2 ฟิลาเดลฟอส | — | 28 มีนาคม 284 – 28 มกราคม 246 ปีก่อนคริสตกาล |
|  | เคนเอม(เอต)อิเบนมาอัต เมอร์(เอต)เนทเจอร์อู | อาร์ซิโนเอที่ 2 | เป็นพระมเหสีของทอเลมีที่ 2 | ประมาาณ 277 – กรกฎาคม 270 ปีก่อนคริสตกาล |
|  | อิวาเอนเซนวิเนทเจอร์วี เซตป์เอนเร เซเคมอังค์เอนอามุน | ทอเลมีที่ 3 ยูเออร์เกเทส | — | 28 มกราคม 246 – พฤศจิกายน/ธันวาคม 222 ปีก่อนคริสตกาล |
|  | เบเรนิเคต เมริตเนทเจอร์อู | เบเรนิซที่ 2 | เป็นพระมเหสีของทอเลมีที่ 3 และทรงถูกปลงพระชนม์ | 244/243 – 222 ปีก่อนคริสตกาล |
|  | อิวาเอนเนทเจอร์วีเมเนควี เซเทปเอนพทาห์ อูเซอร์คาเร เซเคมอังค์อามุน | ทอเลมีที่ 4 ฟิโลพาตอร์ | เสด็จสวรรคตโดยไม่ทราบสาเหตุ อาจจะเป็นเพราะเหตุเพลิงไหม้ในพระราชบรมวังหรือทรงถูกฆาตกรรม | พฤศจิกายน/ธันวาคม 222 – กรกฎาคม/สิงหาคม 204 ปีก่อนคริสตกาล |
|  | — | อาร์ซิโนเอที่ 3 | เป็นพระมเหสีของทอเลมีที่ 4 และทรงถูกปลงพระชนม์ | 220–204 ปีก่อนคริสตกาล |
|  | อิวาเอนเนทเจอร์วีเมอร์(วี)อิต เซเทปเอนพทาห์ อูเซอร์คาเร เซเคมอังค์อามุน | ทอเลมีที่ 5 เอพิฟาเนส | อียิปต์บนก่อการกบฏระหว่าง 207–186 ปีก่อนคริสตกาล | กรกฎาคม/สิงหาคม 204 – กันยายน 180 ปีก่อนคริสตกาล |
|  | ฮูนู ซัตเฮกา อิเรตเอนเฮกา เมอร์เอนเนทเจอร์อูบาเกต เคเกอร์เอนเชเนมู ทาเทตซัต ฮูติ เวอร์เพติ เซเออร์ทาวิ เรดิเนสเนเบตอิเรคิตเอนเนเฟอร์อู เกนิซิเนตเนบซาอู เทนิซิอาฮอร์เอมเมรุตส์ | คลีโอพัตราที่ 1 ไซรา | เป็นพระมเหสีของทอเลมีที่ 5 ทรงเป็นผู้สำเร็จราชการร่วมกับทอเลมีที่ 6 ในช่วงที่ยังทรงเยาว์วัย | ประมาณ กุมภาพันธ์ 193 – 176 ปีก่อนคริสตกาล |
|  | อิวาเอนเนทเจอร์วีเพอร์อู เซเทปเอนพทาห์เคเปอร์อิ อิริมาอัตอามุนเร | ทอเลมีที่ 6 ฟิโลเมตอร์ | ทรงอยู่ภายใต้การปกครองของทอเลมีที่ 8 164 ปีก่อนคริสตกาล–163 ปีก่อนคริสตกาล และทรงขึ้นครองราชย์อีกครั้งเมื่อ 163 ปีก่อนคริสตกาล เสด็จสวรรคตเมื่อ 145 ปีก่อนคริสตกาล | ประมาณ พฤษภาคม 180 – ตุลาคม 164 ปีก่อนนคริสตกาล และ 163 – ประมาณ กรกฎาคม 145 ปีก่อนคริสตกาล |
|  | — | คลีโอพัตราที่ 2 | เป็นพระมเหสีของทอเลมีที่ 6 ทรงอภิเษกสมรสกับทอเลมีที่ 8 เมื่อประมาณ 145 ปีก่อนคริสตกาล ซึ่งนำไปสู่การปฏิวัติต่อต้านพระองค์เมื่อ 131 ปีก่อนคริสตกาลและทรงกลายเป็นผู้ปกครองอียิปต์แต่เพียงพระองค์เดียว ต่อมาทรงคืนดีกับทอเลมีที่ 8 ซึ่งทรงปกครองร่วมกับคลีโอพัตราที่ 3 และทอเลมีที่ 8 จนถึง 116 ปีก่อนคริสตกาล | 175 – ตุลาคม 164 ปีก่อนคริสตกาล และ 163–127 ปีก่อนคริสตกาล และ 124–116 ปีก่อนคริสตกาล |
|  | อิวาเอนเนทเจอร์วีเพอร์วี เซเทปเอนพทาห์ อิริมาอัตเร เซเคมอังค์เอนอามุน | ทอเลมีที่ 8 ฟิสคอน | ทรงประกาศพระองค์เป็นกษัตริย์โดยชาวอเล็กซานเดรียเมื่อ 170 ปีก่อนคริสตกาล ซึ่งทรงปกครองร่วมกับทอเลมีที่ 6 ฟิโลเมตอร์ และคลีโอพัตราที่ 2 ตั้งแต่ 169 ถึง 164 ปีก่อนคริสตกาล และทรงครองราชย์อีกครั้งเมื่อ 145–131 ปีก่อนคริสตกาล และอีกครั้งใน 127 ปีก่อนคริสตกาล เสด็จสวรรคตเมื่อ 116 ปีก่อนคริสตกาล | 171–163 ปีก่อนคริสตกาล และ 144–131 ปีก่อนคริสตกาล และ 127–116 ปีก่อนคริสตกาล |
|  | — | ทอเลมีที่ 7 นีออส ฟิโลพาตอร์ | ทรงประกาศพระองค์เป็นผู้ปกครองร่วมกับพระราชบิดาของพระองค์ ซึ่งต่อมาทรงได้ปกครองภายใต้ผู้สำเร็จราชการของพระนางคลีโอพัตราที่ 2 | 145–144 ปีก่อนคริสตกาล |
|  | เนบทาวี คาเนเคต | คลีโอพัตราที่ 3 | เป็นพระมเหสีพระองค์ที่สองของทอเลมีที่ 8 ทรงปกครองอีกครั้งร่วมกับทอเลมีที่ 8 เมื่อ 127 ปีก่อนคริสตกาล ซึ่งต่อมาทรงเป็นผู้สำเร็จราชการแทนพระองค์ร่วมกับทอเลมีที่ 9 และ 10 ทรงถูกสังหารโดยทอเลมีที่ 10 ซึ่งเป็นพระราชโอรสลของพระองค์เอง | 142–131 ปีก่อนคริสตกาล และ 127–107 ปีก่อนคริสตกาล |
| — | — | ทอเลมี เมมฟิเตส | ทรงประกาศพระองค์เป็นกษัตริย์โดยโดยคลีโอพัตราที่ 2 ซึ่งไม่นานก็ทรงถูกทอเลมีที่ 8 สังหาร | 131 ปีก่อนคริสตกาล |
|  | อิวา(เอน)เนทเจอร์เมเนคเนทเจอร์เอตมุตเอสเนดเจต(เอต) เซเทปเอนทพาห์ อิริมาอัตเร เซเคมอังค์อามุน | ทอเลมีที่ 9 โซเตอร์ | เสด็จสวรรคตเมื่อ 80 ปีก่อนคริสตกาล | 28 มิถุนายน 116 – ตุลาคม 110 ปีก่อนคริสตกาล |
|  | — | คลีโอพัตราที่ 4 | ทรงอภิเษกสมรสกับทอเลมีที่ 9 เป็นช่วงเวลาสั้น ๆ แต่ทรงถูกขับออกจากตำแหน่งโดยคลีโอพัตราที่ 3 ซึ่งทรงถูกฆาตกรรมในเวลาต่อมา | 28 มิถุนายน 116–115 ปีก่อนคริสตกาล |
|  | อิวา(เอน)เนทเจอร์เมเนคเอนเนทเจอร์เอตเมนเคตเร เซเทปเอนพทาห์ อิริมาอัตเร เซเนนอังค์เอนอามุน | ทอเลมีที่ 10 อเล็กซานเดอร์ | เสด็จสวรรคตเมื่อ 88 ปีก่อนคริสตกาล | ตุลาคม 110 – กุมภาพันธ์ 109 ปีก่อนคริสตกาล |
|  | คลิอาพัดรัต เบเรนิเคต | เบเรนิซที่ 3 | ทรงถูกบังคับให้อภิเษกสมรสกับทอเลมีที่ 11 ซึ่งพระองค์ทรงถูกสังหารตามคำสั่งของพระองค์ในอีก 19 วันต่อมา | 81–80 ปีก่อนคริสตกาล |
| — | — | ทอเลมีที่ 11 อเล็กซานเดอร์ | เป็นพระราชโอรสพระองค์เล็กของทอเลมีที่ 10 อเล็กซานเดอร์ ซึ่งได้รับรองกับแต่งตั้งเป็นกษัตริย์โดยซูลลา พระองค์ทรงปกครองเป็นระยะเวลา 80 วันก่อนที่จะทรงถูกประชาทัณฑ์จากการทรงสังหารพระนางเบเรนิซที่ 3 | 80 ปีก่อนคริสตกาล |
|  | อิวาเอนพาเนทเจอร์เนเฮม เซเทปเอนพทาห์ อิริมาอัตเอนเร เซเคมอังค์อามุน | ทอเลมีที่ 12 อูเลเทส | เป็นพระราชโอรสของทอเลมีที่ 9 ทรงถูกปลดจากพระราชบัลลังก์เมื่อ 58 ปีก่อนคริสตกาล ซึ่งทรงครองราชย์เป็นระยะเวลาสั้น ๆ กับพระราชธิดา คือ พระนางคลีโอพัตราที่ 7 ก่อนที่จะเสด็จสวรรคตเมื่อ 51 ปีก่อนคริสตกาล | 80–58 ปีก่อนคริสตกาล และ 55–51 ปีก่อนคริสตกาล |
|  | — | คลีโอพัตราที่ 5 ไทรฟีนา | เป็นพระมเหสีของทอเลมีที่ 12 และทรงเป็นพระราชมารดาของพระนางเบเรนิซที่ 4 | 79–68 ปีก่อนคริสตกาล |
| — | — | คลีโอพัตราที่ 6 | เป็นพระราชธิดาของทอเลมีที่ 12 แต่นักไอยคุปต์บางคนตั้งข้อสันนิษฐานว่าทรงเป็นบุคคลพระองค์เดียวกับพระนางคลีโอพัตราที่ 5 | 58–57 ปีก่อนคริสตกาล |
| — | — | เบเรนิซที่ 4 | เป็นพระราชธิดาของทอเลมีที่ 12 ทรงถูกบังคับให้อภิเษกสมรสกับกษัตริย์เซลิวคัส ไคบิโอซัคเตส แต่ทรงถูกพระองค์บีบพระศอจนสวรรคต ทรงปกครองร่วมกับพระนางคลีโอพัตราที่ 6 จนถึง 57 ปีก่อนคริสตกาล | 58–55 ปีก่อนคริสตกาล |
|  | เวเรตเนเบตเนเฟอร์อู อาเคตเซ | คลีโอพัตราที่ 7 | ทรงปกครองร่วมกับทอเลมีที่ 12 ซึ่งเป็นพระราชบิดาของพระองค์, ทอเลมีที่ 13 ซึ่งพระภารดรของพระองค์, ทอเลมีที่ 14 ซึ่งพระภารดรและพระสวามีของพระองค์ และทอเลมีที่ 15 ซึ่งเป็นพระราชโอรสของพระองค์ ในการเรียพระนามของพระองค์ในปัจจุบัน ได้เรียกพระนามว่า "คลีโอพัตรา" โดยไม่มีเลขลำดับ ซึ่งมักจะหมายถึงพระนางคลีโอพัตราที่ 7 และพระองค์ทรงทำอัตวินิบาตกรรม | 31 พฤษภาคม 52 – 12 สิงหาคม 30 ปีก่อนคริสตกาล |
|  | — | ทอเลมีที่ 13 ธีออส ฟิโลพาตอร์ | เป็นพระภารดรของพระนางคลีโอพัตราที่ 7 | 51–13 มกราคม 47 ปีก่อนคริสตกาล |
|  | — | อาร์ซิโนเอที่ 4 | ทรงต่อต้านพระนางคลีโอพัตราที่ 7 | ธันวาคม 48 – มกราคม 47 ปีก่อนคริสตกาล |
|  | — | ทอเลมีที่ 14 ฟิโลพาตอร์ | เป็นพระอนุชาของพระนางคลีโอพัตราที่ 7 และทอเลมีที่ 13 | 13 มกราคม 47–26 กรกฎาคม 44 ปีก่อนคริสตกาล |
|  | อิวาพาเนทเจอร์เนตินเนเฮม เซเทปเอนพทาห์ อิริมาอัตเร เซเคม(อังค์)เอนอามุน | ทอเลมีที่ 15 ซีซาร์ | เป็นพระราชโอรสในพระนางคลีโอพัตราที่ 7 เมื่อทรงมีพระชนมพรรษา 3 พรรษา ทรงประกาศให้เป็นผู้ปกครองร่วมกับพระนางคลีโอพัตรา และผู้ปกครองพระองค์สุดท้ายของอียิปต์โบราณ เมื่อโรมเข้ายึดครอง | 2 กันยายน 44 – สิงหาคม 30 ปีก่อนคริสตกาล |
การก่อกบฏโดยชาวพื้นเมืองก็ยังคงเกิดขึ้นภายใต้การปกครองของกรีก ดังนี้
| รูปภาพ | พระนามครงราขย์ | พระนามประสูติ | คำอธิบาย | รัชสมัย |
| --- | --- | --- | --- | --- |
| — | — | ฮูโกรนาฟอร์ | ทรงเป็นฟาโรห์กบฏในทางใต้ | 205–199 ปีก่อนคริสตกาล |
| — | — | อังค์มาคิส | ทรงเป็นฟาโรห์กบฏในทางใต้ | 199–185 ปีก่อนคริสตกาล |
| — | — | ฮาร์ซิเอซิ | ทรงเป็นฟาโรห์กบฏในทางใต้ | 131–130 ปีก่อนคริสตกาล |